Asia C‑422/16
Verband Sozialer Wettbewerb eV
vastaan
TofuTown.com GmbH
(Landgericht Trierin esittämä ennakkoratkaisupyyntö)
Ennakkoratkaisupyyntö – Maataloustuotteiden yhteinen markkinajärjestely – Asetus (EU) N:o 1308/2013 – 78 artikla ja liitteessä VII oleva III osa – Päätös 2010/791/EU – Määritelmät, nimitykset ja myyntinimitykset – Maito ja maitotuotteet – Puhtaasti kasviperäisten elintarvikkeiden myynninedistämisessä ja kaupan pitämisessä käytetyt nimitykset
Tiivistelmä – Unionin tuomioistuimen tuomio (seitsemäs jaosto) 14.6.2017
1.        Maatalous – Yhteiset markkinajärjestelyt – Maito ja maitotuotteet – Nimitysten suoja – Sillä, että nimitystä maito eikä maitotuotteille varattuja nimityksiä ei lähtökohtaisesti voida käyttää puhtaasti kasviperäisistä tuotteista, ei loukata suhteellisuusperiaatetta
(SEUT 40–SEUT 43 artikla; Euroopan parlamentin ja neuvoston asetuksen N:o 1308/2013 78 artiklan 2 kohta ja liitteessä VII oleva III osa)
2.        Maatalous – Yhteiset markkinajärjestelyt – Maito ja maitotuotteet – Nimitysten suoja – Nimitystä maito eikä maitotuotteille varattuja nimityksiä ei lähtökohtaisesti voida käyttää puhtaasti kasviperäisistä tuotteista – Vastaavia rajoituksia, joita sovellettaisiin lihan tai kalan kasviperäisten tai vegaanisten korvikkeiden tuottajiin, ei ole – Yhdenvertaisen kohtelun periaatetta ei ole loukattu suhteessa maidon tai maitotuotteiden kasviperäisten tai vegaanisten korvikkeiden tuottajiin
(Euroopan parlamentin ja neuvoston asetuksen N:o 1308/2013 78 artiklan 2 kohta ja liitteessä VII oleva III osa)
3.        Maatalous – Yhteiset markkinajärjestelyt – Maito ja maitotuotteet – Nimitysten suoja – Nimityksen maito tai maitotuotteille varattujen nimitysten käyttämistä puhtaasti kasviperäisten elintarvikkeiden myynninedistämisessä ja kaupan pitämisessä, ei voida hyväksyä – Kuvailevien mainintojen lisäämisellä ei ole merkitystä – Poikkeukset
(Euroopan parlamentin ja neuvoston asetuksen N:o 1308/2013 78 artiklan 2 kohta ja liitteessä VII oleva III osa; komission päätöksen 2010/791 liite I)
1.      Ks. tuomion teksti.
(ks. 45, 46 ja 48 kohta)
2.      Ks. tuomion teksti.
(ks. 49–51 kohta)
3.      Maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17.12.2013 annetun Euroopan parlamentin ja neuvoston asetuksen (EU) N:o 1308/2013 78 artiklan 2 kohtaa ja liitteessä VII olevaa III osaa on tulkittava niin, että ne ovat esteenä sille, että nimitystä maito ja nimityksiä, jotka mainitussa asetuksessa varataan yksinomaan maitotuotteille, käytetään kaupan pitämisessä tai mainonnassa kuvaamaan puhtaasti kasviperäistä tuotetta, ja näin on myös silloin, kun kyseisiä nimityksiä täydennetään selittävillä tai kuvailevilla maininnoilla, joista kyseisen tuotteen kasviperäisyys ilmenee, paitsi jos kyseinen tuote on mainittu neuvoston asetuksen N:o 1234/2007 liitteessä XII olevassa III kohdan 1 alakohdan toisessa alakohdassa tarkoitettujen tuotteiden luettelosta 20.12.2010 annetun komission päätöksen 2010/791/EU liitteessä I.
(ks. 52 kohta ja tuomiolauselma)